Sporet til færgeterminalen er lukket, men skinnerne er stort set bevaret til Færgehavnsvej. Enkelte steder er de taget op, eller der er asfalteret mellem dem, og banetracéet er skiltet som gangsti mellem færgeterminalen og jernbanestationen. Det sydligste spor til fragthavnen er fjernet. Sporet til Andelskaj krydser en parkeringsplads og er på selve kajen fyldt op med asfalt. Så kun det nordligste spor er umiddelbart farbart for tog. Det fører bl.a. ud til Danmarks eneste tilbageværende jernbanefærgeleje, hvor den kombinerede jernbane- og ro/ro-færge Stena Scanrail dagligt sejler til og fra [[Gøteborg]]. Efter åbningen af [[Øresundsbroen]] i [[2000]] er svensk godstrafik på skinner gået den vej, så Stena har kun overført en enkelt godsvogn eller et veterantog i ny og næ.<ref>Kjøller, Egon (29. marts 2012). [http://nordjyske.dk/nyheder/strandede-tog-maaske-ud-af-vendsyssel-via-sverige/5a3a0c04-9b61-413e-9ed1-9bc2a3a1cc9f/4/1513 "Strandede tog måske ud af Vendsyssel via Sverige".] {{Webarchive|url=https://web.archive.org/web/20140912025121/http://nordjyske.dk/nyheder/strandede-tog-maaske-ud-af-vendsyssel-via-sverige/5a3a0c04-9b61-413e-9ed1-9bc2a3a1cc9f/4/1513 |date=12. september 2014 }} ''[[Nordjyske Stiftstidende]]'' (nordjyske.dk)</ref>
Bygninger,_konstruktioner_og_anlæg